CELEX: 31989R1492
Language: el
Date: 1989-05-30 00:00:00
Title: Κανονισμός (ΕΟΚ) αριθ. 1492/89 της Επιτροπής της 30ής Μαΐου 1989 για την τροποποίηση του κανονισμού (ΕΟΚ) αριθ. 3446/88 περί μεταβατικών διατάξεων σχετικά με τη χρησιμοποίηση των πιστοποιητικών προκαθορισμού της ενισχύσεως στον τομέα των ελαιούχων σπόρων στην Ισπανία και την Πορτογαλία

Avis juridique important

|

31989R1492

Κανονισμός (ΕΟΚ) αριθ. 1492/89 της Επιτροπής της 30ής Μαΐου 1989 για την τροποποίηση του κανονισμού (ΕΟΚ) αριθ. 3446/88 περί μεταβατικών διατάξεων σχετικά με τη χρησιμοποίηση των πιστοποιητικών προκαθορισμού της ενισχύσεως στον τομέα των ελαιούχων σπόρων στην Ισπανία και την Πορτογαλία  

Επίσημη Εφημερίδα αριθ. L 147 της 31/05/1989 σ. 0030 - 0030

***** ΚΑΝΟΝΙΣΜΟΣ (ΕΟΚ) αριθ. 1492/89 ΤΗΣ ΕΠΙΤΡΟΠΗΣ  της 30ής Μαΐου 1989  για την τροποποίηση του κανονισμού (ΕΟΚ) αριθ. 3446/88 περί μεταβατικών διατάξεων σχετικά με τη χρησιμοποίηση των πιστοποιητικών προκαθορισμού της ενισχύσεως στον τομέα των ελαιούχων σπόρων στην Ισπανία και την Πορτογαλία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 90 παράγραφος 1 και το άρθρο 257 παράγραφος 1,  Εκτιμώντας:  ότι ο κανονισμός (ΕΟΚ) αριθ. 3446/88 της Επιτροπής (1) απαγόρευσε τη χρησιμοποίηση του μέρους Α.Ρ. του πιστοποιητικού, που προβλέπεται από τον κανονισμό (ΕΟΚ) αριθ. 2681/83 της Επιτροπής της 21ης Σεπτεμβρίου 1983 περί λεπτομερειών εφαρμογής του καθεστώτος της ενισχύσεως για τους ελαιούχους σπόρους (2), όπως τροποποιήθηκε τελευταία από τον κανονισμό (ΕΟΚ) αριθ. 1382/89 (3), που εκδίδεται σ' ένα κράτος μέλος πλην της Ισπανίας και της Πορτογαλίας, για τους σπόρους που συγκομίζονται και μεταποιούνται στην Ισπανία ή την Πορτογαλία·  ότι το σκεπτικό του κανονισμού αυτού εφαρμόζεται, τηρουμένων των αναλογιών, για τα πιστοποιητικά προκαθορισμού που εκδίδονται στην Ισπανία και την Πορτογαλία και χρησιμοποιούνται σε άλλα κράτη μέλη για σπόρους που συγκομίζονται και μεταποιούνται σ' αυτά·  ότι πρέπει, συνεπώς, να επεκταθούν οι διατάξεις του κανονισμού (ΕΟΚ) αριθ. 3446/88 για να αντιμετωπισθεί αυτή η κατάσταση·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3446/88 τροποποιείται ως εξής:  1. Ο τίτλος αντικαθίσταται από το ακόλουθο κείμενο:  «κανονισμός (ΕΟΚ) αριθ. 3446/88 της Επιτροπής της 4ης Νοεμβρίου 1988 για μεταβατικές διατάξεις σχετικά με τη χρησιμοποίηση των πιστοποιητικών προκαθορισμού της ενισχύσεως στον τομέα των ελαιούχων σπόρων.»  2. Προστίθεται το ακόλουθο άρθρο 1α:  «Άρθρο 1α  Έως το τέλος της περιόδου που αναφέρεται στα άρθρα 90 και 257 της πράξης προσχώρησης, το μέρος Α.Ρ. του πιστοποιητικού, που προβλέπεται από τον κανονισμό (ΕΟΚ) αριθ. 2681/83, που εκδίδεται στην Ισπανία ή την Πορτογαλία δεν μπορεί να χρησιμοποιηθεί για σπόρους που συγκομίζονται και μεταποιούνται σ' ένα άλλο κράτος μέλος.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Μαΐου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 302 της 5. 11. 1988, σ. 23.  (2) ΕΕ αριθ. L 266 της 28. 9. 1983, σ. 1.  (3) ΕΕ αριθ. L 139 της 23. 5. 1989, σ. 7.